प्रवीण कुमार सोबती

प्रवीण कुमार सोबती (६ डिसेंबर १९४७ – ७ फेब्रुवारी २०२२)  हे एक भारतीय हातोडा आणि थाळीफेकपटू, अभिनेता, राजकारणी आणि सीमा सुरक्षा दल मध्ये सैनिक होते. २० वर्षांच्या वयात असताना ते तत्कालीन नव्याने उभारलेल्या सीमा सुरक्षा दलामध्ये सामील झाले जिथे त्यांनी त्यांच्या उत्तम क्रीडा कौशल्याने अधिकाऱ्यांचे लक्ष वेधले आणि थाळीफेकमध्ये विविध क्रीडा स्पर्धांमध्ये भारताचे प्रतिनिधित्व केले. एक खेळाडू म्हणून त्यांनी आशियाई खेळांमध्ये चार पदके जिंकली, ज्यात दोन सुवर्ण पदके, राष्ट्रकुल खेळांमध्ये एक रौप्य पदक आणि दोन ऑलिंपिकमध्ये (१९६८ आणि १९७२) भाग घेतला.

एक अभिनेता म्हणून त्यांनी ५० हून अधिक हिंदी चित्रपटांमध्ये भूमिका केल्या आणि १९८८ मध्ये सुरू झालेल्या बी.आर. चोप्रांच्या दूरदर्शन मालिका महाभारत  मध्ये भीमाची भूमिका साकारली. एक राजकारणी म्हणून त्यांनी २०१३ च्या दिल्ली विधानसभेच्या निवडणुका आम आदमी पक्षाच्या तिकिटावर लढवल्या, परंतु त्यांचा पराभव झाला.

२०१३ मध्ये कुमार आम आदमी पक्षात (आप) सामील झाले. त्यांनी वजीरपूर मतदारसंघातून आपच्या तिकिटावर दिल्ली विधानसभा निवडणूक लढवली, परंतु त्यांचा पराभव झाला. पुढच्या वर्षी ते भारतीय जनता पक्षात (भाजपा) सामील झाले.

७ फेब्रुवारी २०२२ च्या रात्री वयाच्या ७४ व्या वर्षी नवी दिल्ली येथे हृदयविकाराच्या झटक्याने प्रवीण यांचे निधन झाले.

 संदर्भ 

वर्ग:इ.स. २०२२ मधील मृत्यू
वर्ग:इ.स. १९४७ मधील जन्म
वर्ग:भारतीय ऑलिंपिक खेळाडू
वर्ग:आम आदमी पार्टीचे नेते
वर्ग:भारतीय जनता पक्षातील राजकारणी
वर्ग:हिंदी चित्रपट अभिनेते
वर्ग:हिंदी दूरचित्रवाहिनी अभिनेते